  Майя Бывальцева 13-15 толсуре Ижкарын егитъёслэн командаоссы пӧлын следж-хокеен шудонъя «KALASHNIKOV CUP» калыккуспо ӵошатсконъёс ортчозы. Куриськонъёс Финляндиысь, Казахстанысь, Словакиысь, Россиысь 14-23 аресъем спортсменъёс сётӥзы. Со сярысь Удмуртиысь физкультурая, спортъя но егитъёсын ужан политикая министерстволэн пресс-службаез ивортэ. Шудонъёс «Олимпиец» йӧ дворецын ортчозы. Турнирез сӥё-дано усьтон 13-тӥ толсуре 13 часын кутскоз Следж-хоккейя В. Н. Кузнецов нимо «Удмуртия» клублэн президентэз Павел Вечтомов верамъя, следж-хоккей 27 кунъёсын азинтӥське, но та спорт амалэн тросгес бадӟымъёс выро. Пиналъёс но егитъёс понна ӵошатсконъёс ӧжытаз гинэ кунъёсы ортчытъяло. Россиын таӵе турнирез нырысьсэ Ижкарын 2018-тӥ арын радъязы. Тодэ вайытом, кылем арын Михаил Калашников нимо кубок понна вожвылъяськонэ ньыль команда пыриськиз: Виктор Кузнецовлэсь нимзэ нуллӥсь «Удмуртия» клуб, Россилэн сборноез, Чехиысь но Словакиысь спортсменъёслэн огазеям командазы но «Башкирские пираты». Кубокез Россилэн люкам командаез утӥз. Ватсалом, «KALASHNIKOV CUP» калыккуспо ӵошатсконъёс Удмуртиысь кивалтэт но «САФМАР» ӟечлэсьтон фонд куспын 2018-2020 аръёслы юнматэм тупанкылъя ортчытӥське. Тодэ вайытом, та нуналъёсы Удмуртиысь пинал следж-хоккеистъёс огъяросси ӵошатсконъёсын азвесь медальёс утӥзы. Тегъёс: Спорт Ижкар Следж-хоккей егитъёс Удмуртия  